《送郭爱芝还吴兼致寿意》
明代·孙承恩

江湖放浪一閒身，共说高风似古人。老去陶朱犹货殖，秋来张翰忽思莼。

一鞭行色都城雨，千里归帆海上春。闻道餐芝能得寿，寻常桃实不须论。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。